EkBass/fiwiki-20250220-pages-articles huggingface dataset:
Seksitauti

Seksitauti eli sukupuolitauti, myös veneerinen tauti, on suojaamattomassa seksikontaktissa tarttuva bakteeri-, virus-, alkueläinten aiheuttama tartuntatauti. Seksitaudit tarttuvat pääasiassa tai suureksi osaksi seksin yhteydessä. Seksitaudit tarttuvat limakalvon tai veren välityksellä. Taudista riippuen vaikutukset ovat moninaiset: ne voivat aiheuttaa lapsettomuutta, tulehduksia, kasvattaa syövän riskiä ja pahimmillaan aiheuttaa kuoleman. Bakteerien aiheuttamat seksitaudit ovat hoidettavissa antibiooteilla. Virusperäisiin tauteihin ei vielä ole olemassa parannuskeinoja (ks. AIDS) vaikkakin oireita voidaan lievittää. Seksissä tarttuva papilloomavirus (HPV) voi aiheuttaa sukupuolielimeen syövän mutta myös lisäksi HPV-infektio lisää kieli- tai suusyövän riskiä mutta riskin suuruutta ei tiedetä. == Seksitauteja == === Bakteeritauteja === * Klamydia * Kuppa * Lymphogranuloma venereum * Tippuri * Pehmeä sankkeri (harvinainen) * Granuloma inguinale (harvinainen) === Virustauteja === * HIV (AIDS) * Hepatiitti * Kondylooma * Sukuelinherpes === Alkueläintauti === * Trikomoniaasi === Muut sukupuolitaudit ja infektiot === * Ureaplasma-infektio * Mycoplasma genitalium (Määritelmältään kiistanalainen) * Mycoplasma hominis ==Lähteet== == Kirjallisuutta == * == Aiheesta muualla == * * Luokka:Seulonnan keskeiset artikkelit
Ovulaatio

Ovulaatio tarkoittaa munasolun irtoamista munasarjasta. Irtoaminen tapahtuu kuukautiskierron puolivälin tienoilla. Terveellä, hedelmällisessä iässä olevalla naisella ovulaatio tapahtuu noin 10–12 kertaa vuodessa. Ensimmäinen ovulaatio voi tapahtua ennen ensimmäisten kuukautisten alkamista. Munasolut alkavat kypsyä munasarjan munarakkuloissa jo sikiökaudella. Sen jälkeen kypsyminen pysähtyy vuosiksi tai vuosikymmeniksi, ja lopullisesti munasolu kypsyy vasta ovulaation yhteydessä. Ovulaatio tapahtuu osana kuukautiskiertoa sen puolivälissä. Munarakkulan kypsymisvaihe on kuukautiskierron ensimmäinen vaihe. Ensin munarakkula alkaa kasvaa aivolisäkkeen erittämän luteinisoivan hormonin vaikutuksesta. Se tuottaa estradiolihormonia, joka paksuntaa kohdun limakalvoa. Samanaikaisesti alkaa kehittyä ja kypsyä useita munarakkuloita. Kierron alkupäivinä yksi niistä kuitenkin alkaa kasvaa muita munarakkuloita nopeammin, jolloin muiden kehitys pysähtyy ja ne surkastuvat. Kun kypsynyt munarakkula puhkeaa, se vapauttaa munasolun eli tapahtuu ovulaatio. Munarakkulasta muodostuu keltarauhanen, joka alkaa tuottaa keltarauhashormonia. Lopulta keltarauhanen rappeutuu. Ovulaation tapahtumisen merkkinä on kehon lämpötilan nousu enimmillään noin puolella asteella. Noin joka viides nainen huomaa ovulaationsa kivusta, jonka voimakkuus ja pituus voivat vaihdella. Ovulaation ajankohtaa voi haarukoida laskemalla kuukautisista taaksepäin 12–16 päivää. Raskaus alkaa todennäköisimmin silloin, kun yhdyntä tapahtuu ovulaatiopäivänä tai pari päivää ennen sitä. Yhdynnän ajoittaminen on sikäli vaikeaa, että ovulaation ja etenkin sitä edeltävien päivien tarkkaa ajankohtaa on yleensä vaikea tietää. Nainen menettää ovuloimalla elämänsä aikana vain 300–400 munasolua. Loput munarakkulat surkastuvat muista syistä. Nainen on hedelmällinen sen ajan, kun hän ovuloi, eli vaihdevuosiin asti. == Lähteet == == Aiheesta muualla == * Ovulaatiolaskuri Luokka:Kuukautiskierto Luokka:Seulonnan keskeiset artikkelit
Skanneri (täsmennyssivu)

Skanneri voi tarkoittaa seuraavia: * kuvanlukija, laite jolla kaksiulotteinen kuva voidaan lukea digitaaliseen muotoon * 3D-skanneri, laite jolla voidaan muodostaa kolmiulotteisia malleja reaalimaailman kohteista * skanneriradio, radiolähetysten ja radiopuhelinliikenteen kuunteluun tarkoitettu laite * mikrosirunlukija, RFID mikrosirutunnisteen lukemiseen tarkoitettu laite. * Skanneri, vuosina 1987–2003 ilmestynyt radiotekniikkaan keskittynyt harrastelehti
Irwin

Irwin voi tarkoittaa seuraavia: ;Sukunimenä: * Ashton Irwin (s. 1994), australialainen rumpali ja laulaja * Bill Irwin (s. 1950), yhdysvaltalainen klovni ja näyttelijä * Bindi Irwin (s. 1998), australialainen näyttelijä ja televisiojuontaja * Chris Irwin (s. 1942), brittiläinen autourheilija * Denis Irwin (s. 1965), irlantilainen jalkapalloilija * Francis Xavier Irwin (1934–2019), yhdysvaltalainen roomalaiskatolinen piispa * Hale Irwin (s. 1945), yhdysvaltalainen golfaaja * Haley Irwin (s. 1988), kanadalainen jääkiekkoilija * Heath Irwin (s. 1973), yhdysvaltalainen amerikkalaisen jalkapallon pelaaja * James Irwin (1930–1991), yhdysvaltalainen astronautti ja insinööri * Juno Irwin (1928–2011), yhdysvaltalainen uimahyppääjä * Matthew Irwin (s. 1987), kanadalainen jääkiekkoilija * Robert Irwin (1946–2024), brittiläinen historiantutkija ja kirjailija * Steve Irwin (1962–2006), australialainen luonnonsuojelija ja televisiopersoona * Terence Irwin (s. 1947), brittiläinen filosofi * William Irwin (1827–1886), yhdysvaltalainen poliitikko, Kalifornian kuvenrööri 1875–1880 ;Etunimenä: * Irwin Corey (1914–2017), yhdysvaltalainen koomikko ja näyttelijä * Irwin Goodman, oik. Antti Hammarberg, (1943–1991), suomalainen muusikko * Irwin Hoffman (1924–2018), yhdysvaltalainen kapellimestari * Irwin Rose (1926–2015), yhdysvaltalainen biokemisti, Nobelin kemianpalkinnon saaja * Irwin Shaw (1913–1984), yhdysvaltalainen kirjailija, näytelmäkirjailija ja elokuvakäsikirjoittaja * Irwin Silber (1925–2010), yhdysvaltalainen toimittaja ja poliittinen aktivisti * Irwin Winkler (s. 1931), yhdysvaltalainen elokuvatuottaja ja -ohjaaja Muita merkityksiä: * IRWIN, taiteilijaryhmä * Irwin Industrial Tools, yksi Stanley Black & Deckerin tavaramerkeistä Luokka:Sukunimet
Johnny Ramone

Johnny Ramone (oikealta nimeltään John William Cummings; 8. lokakuuta 1948 Long Island, New York – 15. syyskuuta 2004 Los Angeles, Kalifornia) oli punk rock -yhtye Ramonesin kitaristi. Johnny Ramone ei juurikaan osallistunut kappaleiden säveltämiseen. Ensimmäisten Ramones-levyjen kappaleet silti kirjattiin kaikkien nimiin. Myöhemmin julkaistuista hänen nimiinsä kirjattiin esimerkiksi Dee Dee Ramonen kanssa ”Psycho Therapy”, ”Wart Hog”, ”Endless Vacation”, ”Freak Of Nature” ja ”I Lost My Mind”. Durango 95-kappaleen hän sävelsi itse. Johnny Ramone soitti yhtyeissä jo 1960-luvulla, kuten Tangerine Puppetsissa, jossa oli tulevista Ramones-jäsenistä myös Tommy Ramone (Thomas Erdelyi). Musiikillisen uransa lisäksi Johnny Ramone esiintyi useissa elokuvissa ja televisio-ohjelmissa (muun muassa Simpsoneissa). Johnny Ramone oli poliittisesti oikealla ja julistautui republikaaniksi ja George W. Bushin kannattajaksi. Johnny Ramone oli naimisissa Joey Ramonen entisen tyttöystävän, Lindan, kanssa. Johnnyn suosikkikitara oli Mosrite Ventures II -mallinen. Kenties Kurt Cobain päätyi siksi samaan suhteellisen harvinaiseen kitaraan. Johnny Ramone kuoli kotonaan Los Angelesissa syyskuussa 2004 viisi vuotta sairastamaansa eturauhassyöpään. Johnny alkoi viettää aikaa monien Hollywood- tähtien, muun muassa Nicholas Cagen, Lisa Marie Presleyn ja Rob Zombien kanssa ennen kuolemaansa. Johnny valittiin Rolling Stone -lehden kaikkien aikojen kitaristi -äänestyksessä 16. sijalle. == Lähteet == ==Aiheesta muualla== * Johnny Ramonen muistokirjoitus Helsingin Sanomissa. * Jari-Pekka Laitio- Ramonen Ramones-sivusto http://www.ramonesheaven.com/ramones.html * Ramones: Soundtrack Of Our Lives -kirja: Luokka:Ramones Luokka:Yhdysvaltalaiset kitaristit Luokka:Vuonna 1948 syntyneet Luokka:Vuonna 2004 kuolleet
Elvis (täsmennyssivu)

Elvis voi viitata seuraaviin: * Elvis Presley (1935–1977), yhdysvaltalainen laulaja * Elvis, Elvis Presleyn toinen studioalbumi vuodelta 1956 * Elvis, John Carpenterin ohjaama televisioelokuva vuodelta 1979 * Elvis, australialais-yhdysvaltalainen elämäkerrallinen musiikkidraamaelokuva vuodelta 2022 * Elvis, miehen etunimi * Elvis Costello (s. 1954), brittiläinen muusikko * Clem Burke (s. 1955), taiteilijanimeltään Elvis Ramone, yhdysvaltalainen muusikko ja Ramonesin jäsen * Säveltäjät ja Sanoittajat Elvis, suomalainen yhdistys * Elvis – legendan synty (Elvis), yhdysvaltalainen television minisarja vuodelta 2005 * Elvis, toinen päähenkilöistä elokuvassa Elvis & Onerva * Elvis, Leevi-hahmon nimi joissakin Lassi ja Leevi -sarjakuvan suomennoksissa * Elvis-kissa, elokuvan Elvis kissan jäljillä pääeläin.
Tietojärjestelmä

Tietojärjestelmä on tiedoista, tietoja käsittelevistä ihmisistä, tietojenkäsittelylaitteista, tiedonsiirtolaitteista, ohjelmistoista ja tietojen käsittelysäännöistä koostuva järjestelmä, jonka tarkoituksena on tietojen käsittelyn avulla tehostaa tai helpottaa jotain toimintaa tai tehdä se ylipäätään mahdolliseksi. Käsitteenä tietojärjestelmä on siis laajempi ja monitahoisempi ilmiö kuin tietokoneohjelma tai -ohjelmisto, joiden synonyyminä sitä usein käytetään. Esimerkiksi kirjaston lainausjärjestelmä on tietojärjestelmä, joka koostuu kirjaston virkailijoista, asiakkaista, erilaisista lomakkeista, tietokoneista, tietokannasta, tietokoneohjelmista jne. Asiakas voi vaikkapa täyttää kaukolainapyynnön paperilomakkeelle ja virkailija syöttää siitä tarpeelliset tiedot koneelle. Tietokoneohjelma toimittaa kaukolainapyynnön sellaiseen kirjastoon, jossa kirja on saatavissa ja ilmoittaa siitä kyseisen kirjaston virkailijalle, joka hakee halutun kirjan hyllystä ja postittaa sen asiakkaan omaan kirjastoon. Saapuneesta kaukolainasta lähtee ilmoitus asiakkaalle esimerkiksi sähköpostitse tai postikortilla ja asiakas voi noutaa tilaamansa kirjan omasta kirjastostaan. Tietojärjestelmän rakentaminen on osa systeemityötä. Sen rakenteen kuvaa arkkitehtuuri. ==Katso myös== * Tietojärjestelmätiede * Tietojenkäsittely * Tietojenkäsittelytiede * Tietotekniikka == Lähteet == * Luokka:Seulonnan keskeiset artikkelit
4 (luku)

4 (neljä) on luonnollinen luku, jota edeltää luku kolme ja seuraa luku viisi. Esseetyylisessä tekstissä neljä kirjoitetaan yleensä kirjaimin. == Matematiikassa == * 4 on pienin yhdistetty luku ja pienin puolialkuluku. * 4 on vajaa luku, koska 1 + 2 = 3 < 4. * 4 on toiseksi pienin neliöluku: 2^2. * 4:llä on enemmän tekijöitä (kolme) kuin millään pienemmällä luvulla. * 4 on pienin keskitetty kolmioluku 1:n jälkeen. * 4 on pienin tetraedriluku 1:n jälkeen. * 4!-1 on kertoma-alkuluku. * 4 on alkulukuparin (3, 5) keskiarvo. * Nelikulmio on nelikärkinen ja nelisivuinen monikulmio. * Neljäkäs on tasasivuinen nelikulmio. * Neliö on tasasivuinen ja suorakulmainen nelikulmio. * Tetraedri on nelitahkoinen ja nelikärkinen monitahokas. * Tetromino (”Tetris-palikka”) koostuu neljästä sivuistaan kiinnitetystä neliöstä.Tetromino – Wolfram MathWorld == Luonnontieteissä == * Berylliumin järjestysluku jaksollisessa järjestelmässä on 4. * Helium-4 on heliumin vakaa isotooppi, jonka kiehumispiste on noin 4 kelviniä. * Litium-7 on litiumin vakaa isotooppi, jonka neutroniluku on 4. * Mars on neljäs planeetta Auringosta poispäin. * Useimmilla nisäkkäillä on neljä raajaa. == Muualla == * Huhtikuu on vuoden neljäs kuukausi, joka merkitään päivämäärää kirjoitettaessa usein numerolla 4. * Radioamatöörien kutsumerkeissä 4 on piirinumero entisen Mikkelin läänin alueella.Radioamatöörimääräykset * Vuodenaikoja on neljä. * Pythagoralaiset pitivät lukua 4 pyhänä. ”Siunaa meitä jumalainen luku, joka synnytit ihmiset, oi pyhä tetraktys, ihmisen luomisen alkulähde”, heillä oli tapana loitsuta tälle luvulle. * Lukuun 4 liittyvää pelkoa sanotaan tetrafobiaksi. * Suomalaisissa koulutodistuksissa 4 on huonoin, yleensä hylkäävä arvosana. * Ennustettua ”Antikristuksen valtakuntaa” sanotaan neljänneksi valtakunnaksi. * Itä-Aasiassa lukua 4 pidetään yleisesti onnettomuuden lukuna. * Kiinassa 4 on epäonnen numero, koska se kuulostaa lausuttuna (pinyinillä sì) suunnilleen samalta kuin sǐ eli 死, joka tarkoittaa ”kuolla”. * DVD-aluekoodi 4 on käytössä Latinalaisessa Amerikassa ja Oseaniassa. * Tietotekniikassa puolitavu tarkoittaa yleensä neljää bittiä. * Eurooppatie E4 kulkee Suomessa ja Ruotsissa. * Valtatie 4 kulkee Helsingin ja Utsjoen välillä. * Mm. viulussa ja bassokitarassa on yleensä neljä kieltä. == Lähteet == Luokka:Luonnolliset luvut
Don Siegel

Donald (Don) Siegel (26. lokakuuta 1912 Chicago – 20. huhtikuuta 1991 Nipomo) oli yhdysvaltalainen elokuvaohjaaja. Siegel ohjasi 44 elokuvaa, kuten Puoliverinen (1960), Tappajat (1964), Säälimättömät (1968), Kourallinen dynamiittia (1970), Likainen Harry (1971), Tappakaa Charley Warrick! (1973), Revolverimies (1976)) ja Pako Alcatrazista (1979). Agenttitrilleriä Puhelin (1977) hän kävi kuvaamassa myös Helsingissä, joka sai esittää Moskovaa. Venäläisagenttina tuossa elokuvassa nähtiin Charles Bronson ja suomalaisnäyttelijöistä huomattavimmat roolit oli Åke Lindmanilla, Ville- Veikko Salmisella ja Ansa Ikosella, jolle se jäi pitkän uran viimeiseksi elokuvaksi. == Filmografia == *Musta hansikas (The Verdict, 1946) *Yön tullen (Night Unto Night, 1947) *Kuolema vaanii varjossa (The Big Steal, 1949) *Hopeakaupungin sheriffi (Duel at Silver Creek, 1952) *Laukaukset pimeästä (Count the Hours, 1953) *China Venture (1953) *Riot in Cell Block 11 (1954) *Rikollisen tuho (Private Hell 36, 1954) *The Blue and Gold (1955) *Ruumiinryöstäjät (Invasion Of the Body Snatchers, 1956) *Crime in the Streets (1956) *Kovanaama Nelson (Baby Face Nelson, 1957) *Intohimon syleilyssä (Spanish Affair, 1957) *Kuuban Asekauppiaat (The Gun Runners, 1958) *Rikosten satama (The Lineup, 1958) *Iloinen maankiertäjä (Hound Dog Man, 1959) *Kuilu ikuisuuteen (Edge of Eternity, 1959) *Puoliverinen (Flaming Star, 1960) *Kuusi urhoa (Hell Is for Heroes, 1962) *Tappajat (The Killers, 1964) *Hirtetty mies (The Hanged Man, 1964) *Vainottu muukalainen (Stranger on the Run, 1967) *Rautainen Coogan (Coogan’s Bluff, 1968) *Säälimättömät (Madigan, 1968) *Kourallinen dynamiittia (Two Mules for Sister Sara, 1970) *Korpraali McB (The Beguiled, 1970) *Likainen Harry (Dirty Harry, 1971) *Tappakaa Charley Varrick! (Charley Varrick, 1972) *Musta tuulimylly (The Black Windmill, 1974) *Revolverimies (The Shootist, 1976) *Puhelin (Telefon, 1977) *Pako Alcatrazista (Escape from Alcatraz, 1979) *Mekö muka huijareita?! (Rough Cut, 1980) *Jinxed (1981) == Lähteet == == Aiheesta muualla == * Luokka:Yhdysvaltalaiset elokuvaohjaajat Luokka:Vuonna 1912 syntyneet Luokka:Vuonna 1991 kuolleet
Teokratia

Teokratia (, theokratía 'jumalan valta') on valtiomuoto, jossa hallitsija käyttää valtaa Jumalan edustajana, koska Jumalalla katsotaan olevan ylin hallintovalta. Teokratian legitimiteetti perustuu jumalallisen hallintovallan uskolliseen toimeenpanoon. Termin otti käyttöön 100-luvun lopulla historioitsija Josephus, viitaten juutalaisiin. Teokratiaa on esiintynyt erilaisissa muodoissa. Teokratiassa hallitsijana voidaan pitää Jumalaa tai jumalia, yleensä jonkun ihmisen edustamana. Teokratiaa voidaan myös hallita paljastetun Jumalan lain mukaan, jolloin sitä kutsutaan teonomiaksi. Pappisvallassa eli hierokratiassa hallitsee papisto. Teokratiat ovat olleet historiassa hyvin yleisiä. Niihin on lukeutunut heimoyhteisöjä, kuningaskuntia, kaupunkivaltioita ja imperiumeja. Teokratioiden jumalallisia johtajia, Auringosta laskeutuneita jumalia tai -jumalattaria, ovat olleet esimerkiksi Inkavaltakunnan inkat ja Japanin keisari. Joissain teokratioissa jumalallisena johtajana ja jumalan edustajana on toiminut ihminen, kuten karismaattinen johtaja, kuningas tai pappi. Tällaisia jumalten legitiimejä dustajia ovat olleet esimerkiksi Heprealaisessa Raamatussa kuvatut kansanjohtajat Mooses ja Joosua. Myös moni eurooppalainen monarkki on väittänyt omaavansa jumalallisen oikeuden hallita. Jean Calvin (1509–1564) johti Geneven teonomista kristillistä kaupunkivaltiota ”jumalallisen lain” pohjalta, ja samoin myös puritaanit johtivat Uuden-Englannin siirtokuntia Pohjois-Amerikassa. Japanin keisari ei ole koskaan kiistänyt olevansa jumalallinen hallitsija, mutta hän on lakannut 1900-luvulla puhumasta siitä. Saudi-Arabia oli wahhabiittien teokratia ennen Saudien hallitsijasukua vuonna 1932. Tiibet oli buddhalainen teokratia ennen kiinalaismiehitystä ja dalai- laman pakoa 1950-luvulla. Iranista tuli islamilainen tasavalta vuonna 1979. Toinen nykyajan esimerkki teokraattisesta valtiosta on paavin johtama Vatikaanivaltio. == Katso myös == * Islamilainen valtio * Kirkon ja valtion ero * Valtionuskonto == Lähteet == == Kirjallisuutta == * * Luokka:Seulonnan keskeiset artikkelit
Walter Hill

Walter Hill (s. 10. tammikuuta 1942) on pitkän uran tehnyt yhdysvaltalainen toimintaelokuvien ohjaaja ja käsikirjoittaja. Hän on ohjannut myös lännenelokuvia, kuten Lainsuojattomat (1980), Geronimo (1993) ja Hurja Bill (1995). Hill luo toimintakohtauksissaan tavaramerkinomaisesti sumeilematonta, jopa röyhkeän ylitsepursuavaa väkivaltaa, joka tahtoo lipsua yliampuvuudessaan komiikan puolelle. Poikkeuksena moderni rikoselokuva Keikkakuski (1978), joka tosin on jäänyt vähemmälle huomiolle, mutta nauttii jonkinlaista kulttimainetta. Walter Hill oli elementissään erityisesti 1980-luvulla, jolloin hän ohjasi toinen toistaan tunnetumpia ja kovanaamaisempia toimintaelokuvia, kuten Raivoisa ajojahti (1981), 48 tuntia (1982), Liekehtivät kadut (1984) ja Oikeuden puolesta (1987). == Filmografia == Vuosi Suomenkielinen nimi Alkuperäinen nimi Ohjaaja Käsikirjoittaja Tuottaja 1972 Tappajien takaa-ajo Hickey & Boggs Pakotie The Getaway 1973 Varas joka tuli päivälliselle The Thief Who Came to Dinner Tapa tai kuole The MacKintosh Man 1975 Kasvot vedessä The Drowning Pool Haastaja Hard Times 1978 Keikkakuski The Driver 1979 Soturit The Warriors Alien – kahdeksas matkustaja Alien 1980 Lainsuojattomat The Long Riders 1981 Raivoisa ajojahti Southern Comfort 1982 48 tuntia 48 Hrs. 1984 Streets of Fire – liekehtivät kadut Streets of Fire 1985 Vihoviimeinen hevosooppera Rustlers’ Rhapsody Wow! Mikä perintö! Brewster’s Millions 1986 Crossroads – bluesjätkät Crossroads Blue City – laiton kaupunki Blue City Aliens – Paluu Aliens 1987 Oikeuden puolesta Extreme Prejudice 1988 Punainen vaara Red Heat 1989 Johnny Handsome – kasvoton Johnny Handsome 1990 Toiset 48 tuntia Another 48 Hrs. 1992 Alien³ Alien³ Tunkeutujat Trespass 1993 Geronimo Geronimo: An American Legend 1994 Pakotie The Getaway 1995 Hurja Bill Wild Bill 1996 Last Man Standing Last Man Standing 1997 Alien – ylösnousemus Alien: Resurrection 2000 Supernova Supernova 2002 Voodoo – tummempi kuin veri Ritual Teräskehä Undisputed 2004 Alien Vs. Predator AVP: Alien vs. Predator 2007 Aliens vs. Predator 2 AVPR: Aliens vs Predator – Requiem 2012 Bullet to the Head Bullet to the Head Prometheus Prometheus 2016 Tomboy, a Revenger’s Tale Tomboy, a Revenger’s Tale 2017 Alien: Covenant Alien: Covenant == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Vuonna 1942 syntyneet Luokka:Elävät henkilöt
Järjestysluku

Järjestysluvulla voidaan tarkoittaa * numeraaleja ensimmäinen, toinen, kolmas, (1., 2., 3.), ja niin edelleen * kemiallista järjestyslukua eli atomin paikkaa jaksollisessa järjestelmässä
Uutislehti 100

Uutislehti 100 oli vuosina 1997–2008 pääkaupunkiseudulla ilmestynyt ilmaisjakelulehti. Uutislehti 100:n omisti ensin Janton-konserni ja myöhemmin Sanoma-konserniin kuulunut Sanoma Kaupunkilehdet Oy. Lehden pääkonttori sijaitsi Länsi-Vantaalla. Lehteä jaettiin kauppakeskuksissa, pääkaupunkiseudun linja-autoissa, VR:n lähiliikennejunissa ja metroasemilla. Lehti ilmestyi joka arkiaamu, ja sen levikki oli noin 120 000\. Vuonna 2005 se ohitti Metro-lehden pääkaupunkiseudun luetuimpana ilmaisjakelulehtenä. Lehti sisälsi uutisia ulkomailta ja Suomesta, erityisesti pääkaupunkiseudulta. Lisäksi lehdellä oli jokaiselle viikonpäivälle oma teemansa: maanantaina Urheilu, tiistaina Tyyli, keskiviikkona Duuniin, torstaina Matkalaukku, ja perjantaina Menot. Sanoma- konsernin hankittua sekä Uutislehti 100:n että pääkaupunkiseudun Metro-lehden omistukseensa ensimmäinen yhdistettiin jälkimmäiseen 15. syyskuuta 2008. ==Lähteet== Luokka:Sanoma Luokka:Suomalaiset ilmaisjakelulehdet Luokka:Helsingin media Luokka:Ilmestymästä lakanneet suomalaiset sanomalehdet
Sanoma News

Sanoma News Oy (vuoteen 2008 Sanoma Osakeyhtiö) oli Sanoma Oyj:n tytäryhtiö. Sanoma News oli myös yksi konsernin liiketoimintaryhmistä ja Suomen johtava sanomalehtien kustantaja. Tunnetuimman julkaisunsa Helsingin Sanomien lisäksi Sanoma News kustansi valtakunnallisia ja alueellisia päivälehtiä ja kaupunkilehtiä sekä näihin liittyviä verkkopalveluja. Yhtiön toimitusjohtaja oli vuosina 2004–2010 Mikael Pentikäinen. Pekka Soini aloitti Sanoma Newsin toimitusjohtajana vuonna 2011. Vuoden 2014 alussa Sanoma News Oy, Sanoma Entertainment Finland Oy ja Sanoma Magazines Finland Oy yhdistyivät uudeksi yhtiöksi, Sanoma Media Finland Oy:ksi. == Sanoma Newsin lehtiä ja palveluja == * Helsingin Sanomat ** Radio Helsinki * Ilta-Sanomat * Taloussanomat ** It- viikko ** Digitoday * Sanoma Kaupunkilehdet ** Metro ** Kaupunkilehti Vartti * Sanoma Digital Finland ** Oikotie.fi ** Huuto.net ** Rakentaja.fi ** Sanoma Games *** Pelikone *** Älypää *** Liigapörssi *** Hockey GM *** Valioliigapörssi *** Leijonapörssi == Arvostelua == Vuonna 2009 Sanoma News päätti muuttaa freelanceriensa sopimusehtoja niin, että tekijänoikeudet siirtyvät suoraan yhtiölle, joka voi julkaista materiaalia useissa medioissa ilman erillistä korvausta, kuitenkin siten, että oikeudellisen vastuun kantaisi tekijä. == Lähteet == == Aiheesta muualla == * Sanoma Newsin kotisivut * Luokka:Entiset suomalaiset yritykset
Punakampela

Punakampela (Pleuronectes platessa) on merkittävä ruokana käytettävä kala. Kampela on merkittävä ruokakala Saksassa ja Tanskassa. Toisinaan Britteinsaarilla kampelaa käytetään fish and chips -annoksen raaka-aineena. Suomessa sitä myydään etenkin pakastettuna. == Levinneisyys ja elinympäristö == Punakampelaa tavataan Euroopan lähivesillä Barentsinmereltä Välimerelle aina 200 metrin syvyyteen asti. Suomessa se on harvinainen satunnaisvieras. == Ulkonäkö == Punakampelalla on ruskehtava ja sileä iho, jossa on punaisia pilkkuja. Punaista pilkutusta on usein myös tavallisella kampelalla. ==Elintavat== Punakampela makaa veden pohjassa kyljellään koko naama ylöspäin. == Lähteet == == Aiheesta muualla == * Luokka:Oikeasilmäkampelat
Boltzmannin vakio

Boltzmannin vakio (k tai kB) on fysiikan vakio, joka suhteuttaa lämpötilan energiaan molekyyliä kohti. Se on nimetty itävaltalaisen fyysikon Ludwig Boltzmannin mukaan, joka teki merkittävää työtä statistisen fysiikan teorian parissa, missä tällä vakiolla on suuri merkitys. Ludwig Boltzmann ei koskaan käyttänyt mukaansa nimettyä vakiota, vaan sen esitteli alun perin Max Planck nimeään kantavan lakinsa yhteydessä.https://www.nobelprize.org/prizes/physics/1918/planck/lecture/ Boltzmannin vakio kertoo kaasuvakion \scriptstyle R suhteen Avogadron vakioon \scriptstyle N_\mathrm A, eli : k = \frac{R}{N_\mathrm A} = 1{,}380649 \cdot 10^{-23} \frac{\textrm{J}}{\textrm{K}}. Tämä arvo on tarkka, sillä vuonna 2018 yleinen paino- ja mittakonferenssi määritteli kelvinin uudelleen kiinnittämällä Boltzmannin vakiolle tämän arvon. Klassisen ekvipartitioteoreeman mukaan termisessä tasapainossa olevan termodynaamisen järjestelmän keskimääräinen energia vapausastetta kohti on ½kT, missä T on lämpötila Kelvinasteina. Ideaalikaasun hiukkasilla on kolme vapausastetta, joten ideaalikaasun keskimääräinen energia hiukkasta kohti on 3/2kT. ==Katso myös== *Entropia ==Lähteet== Luokka:Termodynamiikka Luokka:Luonnonvakiot Luokka:Seulonnan keskeiset artikkelit
Pareto-jakauma

\text{ kun }x\ge x_m\\! | cdf =1-\left(\frac{x_\mathrm{m}}{x}\right)^\alpha \text{ kun } x \ge x_m\\! | mean =\begin{cases} \infty & \text{kun }\alpha\le 1 \\\ \frac{\alpha\,x_\mathrm{m}}{\alpha-1} & \text{kun }\alpha>1 \end{cases} | median =x_\mathrm{m} \sqrt[\alpha]{2} | mode =x_\mathrm{m}\, | variance =\begin{cases} \infty & \text{kun }\alpha\in(1,2] \\\ \frac{x_\mathrm{m}^2\alpha}{(\alpha-1)^2(\alpha-2)} & \text{kun }\alpha>2 \end{cases} | skewness =\frac{2(1+\alpha)}{\alpha-3}\,\sqrt{\frac{\alpha-2}{\alpha}}\text{ kun }\alpha>3\, | kurtosis =\frac{6(\alpha^3+\alpha^2-6\alpha-2)}{\alpha(\alpha-3)(\alpha-4)}\text{ kun }\alpha>4\, | entropy =\ln\left(\frac{x_\mathrm{m}}{\alpha}\right) + \frac{1}{\alpha} + 1\\! | mgf =\alpha(-x_\mathrm{m}t)^\alpha\Gamma(-\alpha,-x_\mathrm{m}t)\text{ kun }t<0\, | char = \alpha(-ix_\mathrm{m}t)^\alpha\Gamma(-\alpha,-ix_\mathrm{m}t)\, | fisher = \begin{pmatrix}\frac{\alpha}{x_m^2} & -\frac{1}{x_m} \\\ -\frac{1}{x_m} & \frac{1}{\alpha^2}\end{pmatrix} }} Pareto-jakauma on todennäköisyysjakauma, joka on nimetty italialaisen yhteiskuntatieteilijä Vilfredo Pareton mukaan. Muilla tieteenaloilla sitä kutsutaan toisinaan Bradford-jakaumaksi. Alun perin Pareto käytti jakaumaa kuvaamaan varallisuuden jakautumista ihmisten kesken. Jakauma näytti kuvaavan varsin hyvin, kuinka pieni joukko ihmisiä omistaa aina suhteellisesti isomman osuuden varallisuudesta yhteiskunnissa. Ideaa kutsutaan joskus yksinkertaisemmin Pareton periaatteeksi. ==Esimerkkejä sovelluksista== * Sanojen osuus pitkissä teksteissä * Ihmisasutusten koko (vähän kaupunkeja, paljon kyliä) * Tiedostojen jakauma internet-liikenteessä, joka käyttää TCP-protokollaa (paljon pieniä ja vähän suuria tiedostoja) == Ominaisuudet == Jos X on Pareto-jakautunut satunnaismuuttuja, niin todennäköisyys, että X on suurempi kuin jokin luku x on :\operatorname{P}(X>x)=\left(\frac{x}{x_\mathrm{m}}\right)^{-k} kaikilla x ≥ xm, missä xm on (aina positiivinen) pienin mahdollinen X:n arvo ja k on positiivinen parametri. Pareto-jakaumilla on kaksi parametria: xm ja k. Kun jakaumaa käytetään varallisuuden jakauman mallinnukseen, k:ta kutsutaan Pareto-indeksiksi. Näin ollen tiheysfunktio on :f(x;k,x_\mathrm{m}) = k\,\frac{x_\mathrm{m}^k}{x^{k+1}}\ kaikilla x ≥ xm. Pareto-jakaumaa noudattavan satunnaismuuttujan odotusarvo on :\operatorname{E}(X)=\frac{kx_m}{k-1} \, (jos k \le 1, odotusarvo on ääretön). Sen varianssi on :\operatorname{Var}(X)=\left(\frac{x_m}{k-1}\right)^2 \frac{k}{k-2} (jos k \le 2, varianssi on ääretön). ==Aiheesta muualla== Luokka:Todennäköisyysjakaumat
Transsi

Transsi on hypnoottisluonteinen tila tai uskonnollinen hurmos, jossa ihminen irtaantuu ympäröivästä todellisuudestahttps://jkorpela.fi/siv/sanatt.html#transsi. Sillä tarkoitetaan muuntunutta tietoisuuden tilaa, jossa ihminen on tavallista suggestioalttiimpi ja herkempi hallusinoimaan. Hypnotisoijat käyttävät suggestiota saadakseen asiakkaansa vaipumaan transsiin. Ekstaasimaiseen transsiin voi päästä meditaation avulla. Transsiin vaipuessaan šamaanit voivat kokea matkaavansa esimerkiksi yliseen tai aliseen maailmaan ja näin tuoda tietoa kansalleen. Myös huumeita on käytetty apuna transsiin pääsemisessä. == Lähteet == ==Aiheesta muualla== *Muuntuneet tajunnantilat Uskontojen uhrien tuki ry Luokka:Tietoisuustutkimus Luokka:Hypnoosi Luokka:Jooga
Georgetown (Guyana)

Georgetown on Guyanan pääkaupunki ja maan suurin kaupunki. Sen arvioitu asukasluku vuonna 2010 on 141 305.Word Gazetteer Se sijaitsee Atlantin valtameren rannalla Demerara-joen suulla. Alueen ollessa hollantilaisten hallussa Georgetownia kutsuttiin nimellä Stabroek. Kun britit valtasivat siirtomaa-alueen Napoleonin sotien aikana 1812, kaupunki sai nykyisen nimensä. Monet kaupungin taloista on tehty puusta tiilisten paalujen varaan. Vuosina 1945 ja 1950 kaupungissa riehuivat suuret tulipalot, ja sen jälkeen varsinkin liikerakennuksissa on suosittu betonia. Georgetownissa on yliopisto, katedraali, eläintarha ja kasvitieteellinen puutarha. Guyanan tärkein kansainvälinen lentoasema, Cheddi Jagan International Airport sijaitsee 41 kilometrin päässä Georgetownista. == Lähteet == == Aiheesta muualla == Luokka:Guyanan kaupungit Luokka:Etelä-Amerikan pääkaupungit
Kollektiivinen mielenhäiriö

Kollektiivinen mielenhäiriö tai psykologinen epidemia tai psyykkinen epidemia (engl. mass psychogenic illness, lyhenne MPI) tarkoittaa jonkin sairauden oireiden nopeaa leviämistä, mikä vaikuttaa lähinnä koheesiiviseen ryhmään. Psykologiset epidemiat johtuvat keskushermoston häiriöstä, jossa keskushermoston toiminta esimerkiksi stimuloituu tai muuttuu muulla tavalla toiminnallisesti. Psykologista epidemiaa sairastavan potilaan fyysiset oireet ilmentyvät alitajuntaisesti vailla mitään vastaavaa orgaanista aetiologiaa. Psykologisen epidemian diagnostinen luokitus on psykiatriassa somatisaatiohäiriö. ==Oireet== Brittiläinen psykiatri Simon Wessely luokittelee psykologiset epidemiat kahteen ryhmään: ahdistukseen liityvä massahysteria ja motorinen massahysteria. * Motorinen massahysteriaan liittyy merkittävää ahdistusta johonkin harhaluuloiseen uhkaan liittyen. Motorinen massahysteria kestää yleensä yhden päivän. Motorinen massahysteria voi tapahtua missä tahansa ikäryhmässä vailla kertynyttä stressiä toisin kuin ahdistukseen liittyvä massahysteria. Motorisen massahysterian leviäminen tapahtuu asteittain, ja ensimmäiset tapaukset voidaan tunnistaa.Bartholomew, Robert Ph.D. (March 31, 2017). "Why Are Females Prone to Mass Hysteria?". *Psychology Today*. Retrieved from Toisaalta Bartholomew and Wessely kommentoivat, ettei ole olemassa mitään selkeitä riskitekijöitä sairausta psykologiseen epidemiaan. Esimerkiksi jotkin tutkimukset ovat osoittaneet, että alhainen älykkyysosamäärä lisää riskiä sairastua psykologiseen epidemiaan, mutta muut tutkimukset eivät ole saanet samoja tuloksia. ==Esimerkit== Tämä osio käsittelee konkreettisia esimerkkejä mahdollisista tai varmistetuista psykologisista epidemoista. ===Hylkäämissyndrooma=== Ruotsissa on raportoitu, että maahanmuuttajalapsia on joutunut kooman kaltaisiin tiloihin kuultuaan, että heidän perheensä karkotetaan Ruotsista. Ilmiölle on annettu nimeksi hylkäämissyndrooma (ruots. uppgivenhetssyndrom). Hylkäämissyndrooman on spekuloitu olevan psykologinen epidemia, joka on endeeminen tietylle yhteiskunnalle. ===Bulimia nervosa=== Gerald Russell spekuloi, että bulimia nervosa -tapausten määrän jyrkkä nousu 1980-luvulla mahdollisesti viittaa, että kyseessä olisi ollut psykologinen epidemia. On huomioitavaa, ettei Russell käytä spesifisesti psykologinen epidemia -termiä vaan viittaa ilmiöön "sosiaalisena tartuntana" (engl. social contagion). Bulimia nervosaa ilmenee naisilla noin kolme kertaa enemmän kuin miehillä, mikä on johdonmukaista sen kanssa, että naiset ovat alttiimpia psykologisille epidemioille. == Katso myös == * Koro (paniikki) * Joukkohallusinaatio ==Lähteet== Luokka:Psykologia
Lamarckismi

Lamarckismi tai lamarkismi on Jean-Baptiste Lamarckin 1800-luvun alussa kehittämä evoluutioteoria, jonka mukaan eliöihin niiden elinaikana syntyneet muutokset periytyisivät niiden jälkeläisille. Nykyisin teoriaa pidetään vanhentuneena. Teorian mukaisesti periytyvä ominaisuus on esimerkiksi jonkin elimen tai muun ruumiinosan suurentunut tai pienentynyt koko, joka johtuu sen käytöstä, käytön puutteesta tai ympäristön muuttumisesta. Jos esimerkiksi isä tekee työtä, jossa hänen käsivartensa vahvistuvat, hänen jälkeläisillään olisi synnynnäisesti vahvat käsivarret. Näkymättömämpi ominaisuuden periytyminen olisi esimerkiksi tapauksessa, jossa muusikon harjoittelemalla saavuttama sorminäppäryys periytyisi jälkeläisille. Eläinmaailmassa lamarckismilla selitettiin muun muassa kirahvin kaulan ja etujalkojen pituus, joka olisi kasvanut, kun kirahvit ovat kurotelleet puiden lehtiin. Vesilintujen räpylät taas olisivat syntyneet siitä, kun linnut levittelivät varpaitaan uidessaan, ja nautaeläinten sarvet olisivat syntyneet päiden yhteen kolistelusta. Lamarckismin teorian esitti ranskalainen luonnontieteilijä Jean-Baptiste Lamarck vuonna 1809. Lamarckismi oli vaikutusvaltainen teoria 1800-luvulla. Monen muun tutkijan ohella myös Charles Darwin piti hankittujen ominaisuuksien periytymistä mahdollisena. Poliittisista ajattelijoista lamarckisteja olivat esimerkiksi Karl Marx ja Friedrich Engels. Useimmat perinnöllisyystieteilijät hylkäsivät lamarckismin 1930-luvun jälkeen. Neuvostoliitossa teoriaan kuitenkin uskottiin virallisesti osittain aina vuoteen 1965 saakka, ja lysenkolaisuus korvasi siellä mendelistisen periytymiskäsityksen. Populaarikulttuurissa, kirjallisuudessa ja kansantarinoissa lamarckismia esiintyy edelleen. Lamarckistisen periytymisen ei nykyisin enää uskota olevan pääsääntöisesti biologisesti paikkaansapitävä teoria. Nykyajan epigenetiikka on kuitenkin löytänyt esimerkkejä ympäristön vaikutuksesta ominaisuuksien periytymiseen joissain tapauksissa, kuten ruokavalion vaikutus. ==Lähteet== Luokka:Evoluutioteorian historia Luokka:Vanhentuneet tieteelliset teoriat
Osaava, avautuva ja uudistuva Suomi

Osaava, avautuva ja uudistuva Suomi – Suomi maailmantaloudessa -selvityksen loppuraportti on globalisaatioraportti, jonka valtioneuvoston asettama ohjausryhmä julkaisi 9. marraskuuta 2004. Raportissa tarkastellaan globalisaation uuden vaiheen asettamia haasteita Suomelle ja sitä, millä tavoin haasteisiin pitäisi vastata. Raportissa hahmotellaan strategiaa, jolla Suomi pystyy hyödyntämään globalisaation tuomat uudet mahdollisuudet ja torjumaan kovenevaan kilpailuun liittyviä uhkia. Hahmoteltu strategia perustuu osaamisen vahvistamiseen, talouden ja yhteiskunnan avoimuuden lisäämiseen ja ennen kaikkea uudistumiseen. Raportin painopiste on koulutus- ja innovaatiojärjestelmien vahvistamista koskevissa ehdotuksissa. Tämän ohella tarkastellaan hyödyke- ja työmarkkinoiden sekä julkisen sektorin toimintaa ja tehdään ehdotuksia niiden toimivuuden parantamiseksi. Raportti herätti julkaisunsa aikana huomattavaa kohua, koska siinä esitettiin mm. palkkojen alentamista irtisanomisten vaihtoehdoksi. Raportin esittämien toimenpiteiden tarpeellisuutta on puolustettu mm. tarpeella varautua Suomea uhkaavaan eläkepommiin. ==Raportin keskeisiä ehdotuksia== ===Koulutusjärjestelmä=== *Peruskoulujen oppilaskohtaisia resursseja on lisättävä, kun ikäluokat pienenevät. Samalla on karsittava kouluverkkoa, jotta se olisi tehokkaampi. Opettajien työolosuhteita on kehitettävä. *Nuorisoasteen koulutukselta halutaan ammatillisen koulutuksen profiilin nostamista. Lukio-opetuksen ja ammatillisen opetuksen yhteistyötä pitää lisätä. *Sekä peruskoulussa että toisella asteella on kiinnitettävä huomiota koulutuksen korkeaan laatuun määrien sijasta. *Yliopistojen laatua ohjataan muuttamalla entistä suurempi osa yliopistojen rahoituksesta kilpailtavaksi. Yliopistojen taloudellista autonomiaa on lisättävä ja jatko-opinnoista on tehtävä maksullisia. Yliopistojen pitää myös erikoistua tai verkostoitua niin, että ne ovat riittävän suurien ja kriittisen massan omaavien keskittymiä. *Ammattikorkeakoulujen roolia ja työnjakoa on selkiytettävä niin, että ammattikorkeakoulujen tehtävä on tiedon ja teknologiasovellusten sekä osaamisen levittäminen elinkeinoelämään ja yhteiskuntaan. Ammattikorkeakouluverkkoa on karsittava. == Aiheesta muualla == * * Yliopistoliitot: Globalisaatioraportti unohtui * Globalisaatioraportti unohtaa julkisen sektorin merkityksen kilpailukyvylle - Tehy Luokka:Globalisaatio Luokka:Suomen koulutus
Id

Id tarkoittaa seuraavia: * id, tunniste * Idaho, postilyhenne ID, Yhdysvaltain osavaltio * idem, id., sama * Identiteetti ja demokratia, ID, europarlamenttiryhmä * ihonsisäinen, i.d., englannin ilmauksesta intradermal, lääketieteen käsite * * * International Designator, ID, satelliittien nimeämistapa * International Director, ID, Lionsklubien kansainvälinen johtaja * Itsenäisyys ja demokratia, ID, entinen Euroopan parlamentin poliittinen ryhmä * I would, ID, radioamatööritoiminnan kansainvälinen ilmaus * viettipohja, latinaksi id ’se’, psykoanalyysin käsite * älykäs suunnittelu, ID, englannin sanoista intelligent design, käsite. ==Henkilöt== Id on seuraavien henkilöiden nimi: * Enni Id (1904–1992), suomalainen taidemaalari * Jalmari Id, Jalmari Pajakka (1891–1939), suomalainen jääkärikapteeni. ==Katso myös== Aihepiiriin liittyvät myös seuraavat: * Id al-Fitr, ramadanin päättävä islamilainen juhlapäivä * id Software, tietokonepelejä varmistava yritys. Luokka:Seulonnan keskeiset artikkelit
Vepsä

Vepsä voi tarkoittaa seuraavia asioita: Venäjällä: * vepsäläiset, itämerensuomalainen kansa * vepsä, itämerensuomalainen kieli * Vepsänmaa, vepsäläisten asuinalueesta käytettävä nimitys * Vepsän kansallinen volosti, hallintoalue Karjalan tasavallassa * Vepsä, Inkerinmaalla sijaitsevan Hevaan kylän toinen nimi Suomessa: * Vepsä, kylä Kuhmossa * Vepsä, kylä Tohmajärvellä * Vepsä, Turun kaupungin ulkoilusaari * Vepsä, kylä ja kaupunginosa entisessä Ylikiimingin kunnassa Oulussa * Vepsän koulu, peruskoulu Kuhmossa * Vepsän koulu, lakkautettu peruskoulu Oulussa, entisessä Ylikiimingin kunnassa Henkilöiden nimenä: * Vepsä, sukunimi: ** Kari Vepsä (s. 1952), muusikko ** Ritva Vepsä (1941–2016), näyttelijä ==Katso myös== * Vepsäläinen
Inkeroinen

Inkeroinen tai Inkeröinen voi tarkoittaa seuraavia asioita: * inkeroinen eli inkeroiskieli, Inkerissä puhuttava itämerensuomalainen kieli * inkerikot eli inkeroiset, Inkerissä asuva kansa * Inkeroinen, taajama Kouvolassa, osa Inkeroisten kaupunginosaa. * Inkeroinen, Kouvolan kaupunginosa. * Inkeroisten rautatieasema, rautatieasema Kotka–Kouvola-radan varressa * Inkeroinen, Iconcrashin albumi vuodelta 2011. ;Suomalainen sukunimi * Aku Inkeroinen (s. 1986), salibandyn pelaaja * Eeva-Liisa Inkeroinen (s. 1963), työmarkkinajuristi * Einar Inkeroinen (1903–1956), Kauppalehden päätoimittaja * Juha-Pekka Inkeröinen (s. 1988), jalkapalloilija * Katja Inkeroinen (s. 1964), pesäpalloilija * Mikael Inkeroinen (s. 1975), kolmiloikkaaja * Suvi- Pilvi Inkeroinen (s. 1984), elokuvanäyttelijä, -tuottaja ja apulaisohjaaja. Luokka:Luettelot henkilöistä sukunimen mukaan
Katja Repo

Katja Repo (s. 4. maaliskuuta 1973) on suomalainen entinen alamäkipyöräilijä. Hän oli lajin MM-kisoissa kolmesti mitaleilla ja on ensimmäinen aikuisten sarjassa MM-mitalin saavuttanut suomalaispyöräilijä. Repo oli alkujaan motocrossin harrastaja, mutta loukkaantumisen jälkeen siirtyi alamäkiajoon. Maailmanmestaruuskilpailuissa hän sijoittui hopealle vuosina 1999 ja 2000 sekä pronssille 1997. Maailmancupissa Repo voitti yhden osakilpailun ja sijoittui kokonaispisteissä kolme kertaa viiden parhaan joukkoon. Hän oli ensimmäinen suomalainen osakilpailuvoittaja alamäkiajon maailmancupissa. Repo lopetti uransa kauden 2002 jälkeen kun hänen edustamansa ammattilaistalli meni konkurssiin, eivätkä uudet tallineuvottelut tuottaneet tulosta. == Lähteet == Luokka:Suomalaiset maastopyöräilijät Luokka:Vuonna 1973 syntyneet Luokka:Elävät henkilöt
Lofsöngur

Lofsöngur (”Ylistyslaulu”) on Islannin kansallislaulu. Tekstin on laatinut Matthías Jochumsson, sävelmä on Sveinbjörn Sveinbjörnssonin. Yleensä tyydytään laulamaan ensimmäinen säkeistö. Bjarni Thorarensenin runo "Eldgamla Ísafold" oli aiemmin Islannin epävirallinen kansallislaulu. I) :Ó, guð vors lands! Ó, lands vors guð! :Vér lofum þitt heilaga, heilaga nafn! :Úr sólkerfum himnanna hnýta þér krans :þínir herskarar, tímanna safn. :Fyrir þér er einn dagur sem þúsund ár :og þúsund ár dagur, ei meir: :eitt eilífðar smáblóm með titrandi tár, :sem tilbiður guð sinn og deyr. :Íslands þúsund ár, :Íslands þúsund ár, :eitt eilífðar smáblóm með titrandi tár, :sem tilbiður guð sinn og deyr. (”Oi isänmaamme Jumala, oi Jumala meidän maamme! Me ylistämme pyhää, pyhää nimeäsi. Taivaan aurinkokunnista sinulle sitovat seppeleen sinun sotajoukkosi, aikojen kokous. Sinun edessäsi päivä on tuhat vuotta ja tuhat vuotta vain yksi päivä, yksi ikuisuuden pikku kukinto, joka kyynel väristen rukoilee Jumalaansa ja kuolee. Islannin tuhat vuotta, Islannin tuhat vuotta, yksi ikuisuuden pikku kukinto, joka kyynel väristen rukoilee Jumalaansa ja kuolee.”) II) :Ó, guð, ó, guð! Vér föllum fram :og fórnum þér brennandi, brennandi sál, :guð faðir, vor drottinn frá kyni til kyns, :og vér kvökum vort helgasta mál. :Vér kvökum og þökkum í þúsund ár, :því þú ert vort einasta skjól. :Vér kvökum og þökkum með titrandi tár, :því þú tilbjóst vort forlagahjól. :Íslands þúsund ár :Íslands þúsund ár :voru morgunsins húmköldu, hrynjandi tár, :sem hitna við skínandi sól. III) :Ó, guð vors lands! Ó, lands vors guð! :Vér lifum sem blaktandi, blaktandi strá. :Vér deyjum, ef þú ert ei ljós það og líf, :sem að lyftir oss duftinu frá. :Ó, vert þú hvern morgun vort ljúfasta líf, :vor leiðtogi í daganna þraut :og á kvöldin vor himneska hvíld og vor hlíf :og vor hertogi á þjóðlífsins braut. :Íslands þúsund ár :Íslands þúsund ár :verði gróandi þjóðlíf með þverrandi tár, :sem þroskast á guðsríkis braut. == Lähteet == == Aiheesta muualla == Luokka:Kansallislaulut Luokka:Islannin kansallissymbolit Luokka:Islantilaiset musiikkikappaleet
Matti Lehikoinen

Matti Lehikoinen (s. 19. huhtikuuta 1984) on suomalainen alamäkiajaja. Lehikoinen on nuorten Euroopan mestari Italian Livignosta vuodelta 2001. Alamäkiajon maailmancupissa hän ajoi sijoituksia kymmenen parhaan joukkoon 2002–2004. Ajettuaan muutaman vuoden Arai/Global Racing -tallissa Orange- pyörillä Lehikoinen palkattiin vuonna 2005 tasokkaaseen Team G Cross Hondan joukkueeseen. Samassa tallissa ajoi myös eteläafrikkalainen Greg Minnaar, joka oli Lehikoisen tallikaverina jo vuosina 2001 ja 2002. Vuonna 2006 Lehikoinen voitti ensimmäisenä suomalaisena miesmaastopyöräilijänä maailmancupin osakilpailun, joka ajettiin Balneario Camboriossa, Brasiliassa. Suomen Levillä ajetussa kisassa Lehikoinen voitti Pohjoismaiden mestaruuden 2006. Alamäkiajon maailmancupin finaalissa Lehikoinen ajoi neljänneksi. Maailmancupin lopputuloksissa hän oli kuudes, mikä oli toistaiseksi hänen uransa paras sijoitus. Alamäkiajon maailmanmestaruuskisoissa 2006 Rotoruassa Uudessa- Seelannissa Lehikoinen oli kahdeksas. Vuoden 2007 MM-kisoissa Skotlannin Fort Williamissa hän sijoittui kuudenneksi. Maailmancupin kokonaispisteissä 2007 Lehikoinen oli finaalin jälkeen toinen. Kauden jälkeen Lehikoinen teki monivuotisen sopimuksen MS Intense Factory Racing -tallin kanssa. Vuonna 2009 MS-Racing yhdistyi Evil Bike -tallin kanssa Evil Bikes/MS-Racing -talliksi. Syyskuussa 2007 Lehikoinen kaatui vakavasti harjoituksissa ja hänellä todettiin kolme murtumaa selkänikamissa. Vamma ei kuitenkaan vaatinut leikkaushoitoa. Elokuussa 2008 Lehikoinen loukkasi molemmat ranteensa kaaduttuaan harjoituksissa Australiassa. Hänen ranteissaan oli useita murtumia ja nivelsidevaurioita. Tammikuussa 2010 Lehikoinen siirtyi Chain Reaction Cycles – Intense -talliin. == Lähteet == Luokka:Suomalaiset maastopyöräilijät Luokka:Vuonna 1984 syntyneet Luokka:Elävät henkilöt
CSMA/CD

CSMA/CD () on tietoliikenteen siirtotien varausmenetelmä, jolla useat lähettävät tietokoneet jakavat samaa siirtotietä. CSMA/CD on perinteinen Ethernet-verkkojen tapa jakaa verkko käyttäjien kesken. CSMA/CD ei perustu ennalta sovittuun tapaan välttää törmäyksiä vaan törmäyksien jälkikäteiseen havaitsemiseen. Jos törmäys havaitaan, lähettäjät lähettävät saman tiedon satunnaisen ajan kuluttua uudelleen, jolloin uuden törmäyksen todennäköisyys on pieni. ==Toiminta== CSMA/CD -menetelmässä suoritetaan kanavanvaraus kuuntelemalla kaapelisegmentin liikennetilannetta, joka tapahtuu käytännössä mittaamalla kaapelin jännitetasoja, ja mikäli segmentti vaikuttaa vapaalta, voidaan lähettää. Mikäli tapahtuu törmäys samaan Ethernet-segmenttiin kytkettyjen asemien alkaessa lähettää samanaikaisesti, se voidaan huomata johdon jännitetasojen epänormaaliudesta. Tällöin ensimmäinen törmäyksen havainnut asema lähettää jam-signaalin, joka viestittää segmentin kaikille laitteille tapahtuneesta törmäyksestä. Jam-signaalin vastaanotettuaan kaikki segmentin asemat vaikenevat ja odottavat satunnaisen ajan. Se asema, jonka satunnainen odotusaika on lyhin, aloittaa lähettämisen uudelleen ensimmäisenä. Koska odotusajat ovat satunnaisia, on epätodennäköistä, että joku toinen asema alkaisi jälleen lähettää samaan aikaan, mutta jos näin käy, tapahtuu jälleen törmäys ja toipumisprosessi jam-signaaleineen alkaa uudestaan. Ethernet- kaapelisegmentin enimmäispituus 90/100m varmistaa sen, että törmäykset voidaan huomata ajoissa. Liian pitkän segmentin tapauksessa segmentin eri ääripäiden välinen etenemisviive muodostuu liian pitkäksi. == Katso myös == * CSMA/CA Luokka:Ethernet Luokka:Kanavanvaraus zh:载波侦听多路访问#CSMA/CD
CSMA/CA

CSMA/CA () on tietoliikenteen siirtotien varausmenetelmä, jolla useat lähettävät tietokoneet jakavat samaa siirtotietä. CSMA/CA on perinteinen IEEE 802.11 -verkkojen (WLAN) tapa jakaa verkko käyttäjien kesken. CSMA/CA eroaa Ethernet-verkkojen CSMA/CD-tekniikasta siten, että se perustuu törmäyksien estämiseen. Tämä tapahtuu lähettämällä siirtotien varaava signaali ennen varsinaista dataa. CSMA/CA on protokolla, joka operoi datalinkkikerroksella OSI-mallissa. == Katso myös == * CSMA/CD Luokka:Ethernet Luokka:Kanavanvaraus he:Carrier sense multiple access#CSMA/CA zh:载波侦听多路访问#CSMA/CA
Port-au-Prince

Port-au-Prince () on Haitin pääkaupunki ja suurin kaupunki. Vuonna 2009 sen asukasluvun arvioitiin olevan noin 876 000\. Samana vuonna sen metropolialueella arvioitiin asuvan noin 2 296 400 asukasta. Kaupungin asukasluku on ollut selvässä kasvussa. == Maantiede == Port-au-Prince sijaitsee Gonâvenlahden suulla, missä sitä suojaa valtameren merenkäynniltä La Gonâven saari. Suurin osa Haitin eliitistä elää Port-au-Princen esikaupungissa nimeltä Pétionville, 300–450 m korkeilla kukkuloilla kaupungin kaakkoispuolella. Toisaalta kaupungissa on suuria kurjia slummialueita, kuten Cité Soleil. Lämpötila on varsin tasainen ympäri vuoden, keskimääräinen ylin 32–34 astetta ja keskimääräinen alin 18–22 astetta. Vuodessa on kaksi sadekautta, huhti–toukokuussa ja syys–lokakuussa. == Historia == Port-au- Princen perustivat ranskalaiset sokerinvalmistajat vuonna 1749. Vuonna 1770 se korvasi Cap-Haïtienin Saint-Dominguen siirtokunnan pääkaupunkina, ja vuonna 1804 siitä tuli itsenäisen Haitin pääkaupunki. Ennen itsenäisyyttä brittijoukot valtasivat sen 4. kesäkuuta 1794. === Vuoden 2010 maanjäristys === Tammikuussa 2010 Port-au-Prince kärsi suuria tuhoja maanjäristyksessä, jonka keskus oli viidentoista kilometrin päässä kaupungista. Järistyksen voimakkuus oli Mw 7,0. Kaupungin arkkipiispa Joseph Serge Miot oli kuolonuhrien joukossa. Arviot näiden lukumäärästä vaihtelivat tuhansista satoihin tuhansiin. Järistys sorrutti parlamenttirakennuksen, kouluja, sairaaloita ja verotoimiston. YK:n toimisto kärsi suuria vahinkoja, ja Hédi Annabi, tunisialainen YK:n operaation virkailija, jäi tuhoutuneen rakennuksen raunioihin. Kaupungin lentokenttä kuitenkin säilyi valmiina vastaanottamaan humanitaarista apua, vaikka sen lennonjohtotorni romahti. == Lähteet == == Aiheesta muualla == Luokka:Haitin kaupungit Luokka:Pohjois-Amerikan pääkaupungit Luokka:Seulonnan keskeiset artikkelit
Englannin kirkko

Englannin kirkko () on Englannin valtionkirkko ja anglikaanisen kirkkoyhteisön vanhin jäsen. Yhdistyneen kuningaskunnan alueella toimii lisäksi kolme muuta alueellista anglikaanista kirkkoa: Skotlannin episkopaalinen kirkko (engl. Scottish Episcopal Church), Walesin kirkko (engl. Church in Wales) ja Irlannin kirkko. Kirkon korkein piispa on Canterburyn arkkipiispa. Englannin kirkko ulottuu Englannin lisäksi Mansaarelle, Kanaalisaarille sekä muutamaan seurakuntaan Walesissä. Kirkko on jaettu kahteen kirkkoprovinssiin, Canterburyyn ja Yorkiin. Provinssit jakaantuvat 42 hiippakuntaan, mukaan lukien Gibraltarin hiippakunta, joka kattaa Manner-Euroopan ja Pohjois- Afrikan. Britannian monarkki on Englannin kirkon korkein kuvernööri (Supreme Governor of the Church of England). Monarkin rooli on nykyisin lähinnä seremoniallinen vaikkakin hän edelleen nimittää muodollisesti kirkon korkeimmat viranhaltijat. Kirkon korkein hallitseva elin on kirkolliskokous (General Synod), jolle parlamentti on delegoinut lainsäädäntövaltaa. Kirkolliskokous voi tehdä kirkon asioissa lakiesityksen, joka parlamentin on hyväksyttävä. Näin hyväksytystä laista tulee osa maan lakia – erillistä kirkkolakia ei ole. Englannin kirkko hyväksyi naispappeuden 11. marraskuuta 1992.Mitä Missä Milloin 1994 s. 34. Otava 1993 ISBN 951-1-12765-9 Ensimmäiset 22 naispappia vihittiin 8. toukokuuta 1994Uutiskatsaus. Mitä Missä Milloin 1995 s. 85. Otava 1994 ISBN 951-1-13254-7. == Hallinto == Englannin kirkko koostuu kahdesta kirkkoprovinssista, Canterburyn ja Yorkin provinsseista, sekä 42 hiippakunnasta, joista yksi, Hiippakunta Euroopassa, toimii Englannin ulkopuolella Manner-Euroopassa. ==Lasten seksuaalinen hyväksikäyttö== Satoja pappeja ja johtajia on tuomittu ja syytteessä lasten seksuaalisesta hyväksikäytöstä."Englannin kirkko laiminlöi lasten suojelemisen" – Hyväksikäyttäjät saivat usein enemmän tukea kuin uhrit, sanoo tuore raportti Yle, 2020 ==Lähteet== ==Aiheesta muualla== * Kotisivut Luokka:Anglikaaniset kirkkokunnat Luokka:Kristinusko Yhdistyneessä kuningaskunnassa Luokka:Valtionkirkot